- Hindi News
- National
- पहले करते थे छोटी मोटी चोरी, गैंग बनाई लाखों कमाने व्यापारी के घर डाली डकैती
पहले करते थे छोटी-मोटी चोरी, गैंग बनाई लाखों कमाने व्यापारी के घर डाली डकैती
पुलिस की लापरवाही पर तीन सवाल
गिरफ्तार 3 बदमाशों से जेवर सहित 1.70 लाख का माल बरामद
भास्कर संवाददाता | श्योपुर/कराहल
कराहल के बीच बाजार में गल्ला व्यापारी केदारीलाल गोयल के घर आधी रात को 8 बदमाशों ने डकैती की वारदात को अंजाम दिया था। घटना के चौथे दिन तक पुलिस के हत्थे सिर्फ तीन ही बदमाश चढ़ पाए हैं। पुलिस ने इन बदमाशों से सोने, चांदी व नगद सहित 1.71 लाख का माल और हथियार बरामद किए हैं। वहीं 5 फरार बदमाशों को पुलिस अभी तक नहीं पकड़ पाई है। पकड़े गए तीनों बदमाशों ने पुलिस पूछताछ में बताया कि उन्होंने ग्वालियर में डकैती का प्लान बनाया। ग्वालियर में ही शाम को बैठकर बीयर पी और शिवपुरी होते हुए कराहल आ पहुंचे। यहां केदारीलाल के घर डकैती डाली और दो भागों में बंटकर भाग निकले। पुलिस तीन आरोपियों को पकड़ सकी।
पुलिस ने घटना के दिन दोपहर को दो आरोपी संजू 25 पुत्र विजयराम जाटव निवासी रामनगर पोरसा जिला मुरैना और धर्मेन्द्र पुत्र जीवाराम राठौर निवासी ग्राम बेहट हाल चेतन स्कूल के सामने मुरार ग्वालियर को घेराबंदी कर 26 फरवरी को ही गिरफ्तार लिया था। वहीं इन दोनों से पहले भानु प्रताप 25 पुत्र निहाल सिंह जाटव निवासी न्यू सुरेश नगर कॉलोनी ठाटीपुर ग्वालियर को गिरफ्तार कर लिया था। जिसे ढोढर थाना पुलिस ने 28 फरवरी को जंगल से धर दबोचा। पुलिस को अन्य आरोपियों के पकड़े जाने की उम्मीद थी। लेकिन जब मुख्य आरोपियों का सुराग नहीं लगने पर घटना के चौथे दिन पकड़े जा चुके तीनों आरोपियों के बारे में खुलासा कर दिया। वहीं फरार पांच आरोपियों पर इनाम घोषित है।
डकैती डालने वाले 3 गिरफ्तार आरोपियों से बरामद माल।
डकैती के दौरान एक बदमाश का पुलिस से सामना हुआ फिर भी घटना हो गई ?
एसपी : गश्त के दौरान एक बदमाश घर के बाहर था। बदमाश ने मंडी से आने की बात कही थी। मजदूर समझने के कारण पुलिसकर्मी धोखा खा गया।
पकड़े जाने पर बदमाश कैसे भाग गया, यह तो बड़ी लापरवाही है ?
एसपी : पुलिस और डॉक्टरों को कोई भी काम इत्मिनान से करना चाहिए। घटना के दौरान अफरा-तफरी हो गई। जिससे आरोपी भाग गया। हालांकि उसी आरोपी को फिर से पकड़ लिया है। अन्य पांच की तलाश जारी है।
गाड़ी के साथ यह माल हुआ बरामद
पुलिस ने डकैती में प्रयुक्त गाड़ी क्रमांक जीजे4डी-3856 को पहले ही बरामद कर लिया है। बदमाशों ने 4 किलो चांदी, 30 ग्राम सोना और 7 लाख रुपए नगद लूट थे। जिसमें से पुलिस सोने-चांदी के जेबर सहित 1.70 लाख का माल बरामद कर चुकी है। फरार आरोपियों के पकड़े जाने परे शेष माल बरामद हो सकेगा। साथ ही 315 बोर के 2 कट्टे, एक अधिया, 9 जिंदा कारतूस भी बदमाशों से बरामद किए हैं।
तीन बदमाश पकड़कर पीठ थपथपा रहे अफसर, लापरवाही पर किसी भी पुलिसकर्मी पर कार्रवाई नहीं
भूरा है गिरोह का सरगना
पकड़े गए बदमाशों ने पूछताछ में बताया कि उन्होंने 5 अन्य साथियों के साथ डकैती की वारदात की है। जिनमें रट्टी गुर्जर, भूरा जाटव, बल्लो उर्फ बलवीर गुर्जर, रामविलास जाटव, राकेश गुर्जर शामिल हैं। पुलिस ने पांचों को प्रयास कर जल्द गिरफ्तार करने की बात कह रही है।
व्यापारी हैं सॉफ्ट टारगेट
पकड़े गए बदमाशों की निगाह सबसे अधिक व्यापारियों पर रहती है। व्यापार बड़ा होने के कारण लूट-डकैती में अच्छा माल मिलने की उम्मीद रहती है। इसलिए बदमाश अक्सर व्यापारी वर्ग को टारगेट बनाते हैं।
रट्टी कर चुका है हत्या
एसपी पांडेय ने बताया कि फरार आरोपी रट्टी गुर्जर ने ग्वालियर में होमगार्ड सैनिक की हत्या कर दी थी। इसके अलावा अन्य आपराधिक वारदातों में उसका हाथ है। रट्टी के अलावा भूरा भी क्रिमिनल है। भिंड, मुरैना में कई अपराध दर्ज हैं। वहीं भानु के खिलाफ मेहगांव, डबरा, भितरवार और भोपाल में केस दर्ज हैं।
tgl_Latn sot_Latn hin_Deva hin_Deva hin_Deva hin_Deva kas_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva